[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "\"Osoon\": u\u0308he korra no\u0303ude osas ja\u0308tab riik palli tootjatele ja tarbijatele"}, {"text_idx": "#000006", "text": "U\u0308hekordsete pakendite probleemi lahendamisel na\u0308itavad riik ja ettevo\u0303tjad u\u0308ksteisele na\u0308puga. Ko\u0303ik leiavad, et esimesed otsustavad sammud peab tegema keegi teine."}, {"text_idx": "#000007", "text": "\"Selge on see, et kui riik midagi reguleerima ei hakka ja piirangut u\u0308hekorrapakendi kasutamisele peale ei pane, siis la\u0308heb veel va\u0308ga-va\u0308ga pikalt aega, enne kui me u\u0308hekorrapakendist vabaneme vo\u0303i nende kasutamist va\u0308hendamagi hakkame,\" to\u0303des olukorda kirjeldades u\u0308hekordsete so\u0308o\u0308gino\u0303ude probleemile lahendust pakkuva Ringkarbi asutaja Katariina Papp."}, {"text_idx": "#000008", "text": "Vastavalt Euroopa u\u0308hekordse plasti direktiivile lasub Eestil kohustus va\u0308hendada u\u0308hekordsete no\u0303ude tarvitamist ma\u0308rkimisva\u0308a\u0308rselt. Samal ajal on turule tekkinud hulk ettevo\u0303tteid, kes tahavad ringmajandust juurutada, kuid ootavad riigi poolt selgemaid so\u0303numeid."}, {"text_idx": "#000009", "text": "Muu hulgas ta\u0308hendab direktiiv, et riigid peavad vo\u0303tma meetmeid, et saavutada u\u0308hekordselt kasutatavate plastist joogitopside ja toidupakendite pidev va\u0308hendamine. Vo\u0303rreldes 2022. aastaga peaks 2026. aastaks saavutatama u\u0308he korra plasttoodete kasutamise ma\u0308rgatav \u2013 ja mis veelgi olulisem \u2013 arvudes mo\u0303o\u0303detav va\u0308henemine. Va\u0308henema peab terve hulk kaubaartikleid alates sigaretikonidest ja lo\u0303petades u\u0308hekordsete so\u0308o\u0308gino\u0303udega."}, {"text_idx": "#000010", "text": "Eesti no\u0303ustus direktiivi rakendusotsustega 2021. aasta detsembris ning direktiivi kohaselt peaksid esimesed meetmed juba praegu ka\u0308igus olema. Na\u0308iteks tekitas la\u0308inud aastal segadusi Keskkonnaministeeriumi va\u0308lja ka\u0308idud idee, et juba 2022. aasta juuliks peaks olema u\u0308he korra pakendi hind olema 50 senti ning see peaks olema ka kliendile na\u0308htav. Sellega seoses tuli va\u0308lja terve hulk probleeme, misto\u0303ttu tunnistab keskkonnaministeeriumi ringmajanduse ala asekantsler Kaupo Heinma, et esialgu ja\u0308a\u0308b see no\u0303ue loomata."}, {"text_idx": "#000011", "text": "Pigem kirjutatakse praegu seadusesse u\u0308ldise va\u0308hendamise no\u0303ue ja ka\u0308ivitatakse uuringuprojekt, et leida, milline lahendus Eestis ko\u0303ige paremini toimiks. \"Kas see oleks see, et inimene saab oma karbiga minna? On see see, et ei tohi tasuta jagada vo\u0303i et on na\u0308iteks tehtud soodustus? Vo\u0303i et on to\u0303esti vaja teatud tasu va\u0308lja ka\u0308ia,\" selgitas Heinma."}, {"text_idx": "#000012", "text": "Samal ajal on juba praegu turul mitmeid ringmajanduse ettevo\u0303tteid, kes leiavad, et keskkonnasa\u0308a\u0308stlikuma tarbimise juurutamiseks oleks siiski vaja riigi juhtrolli."}, {"text_idx": "#000013", "text": "U\u0308ks suuremaid on Pandipakend, kes on tuntud enneko\u0303ike avalikel u\u0308ritustel plastist joogitopsidele alternatiivi pakkumise poolest. Su\u0308steem on lihtne: korduvkasutatava no\u0303u eest tuleb maksta panti, mis topsi tagastamisel kliendile tagasi antakse. No\u0303ude pesuks on olemas hiiglaslik pesumasin, pa\u0308rast mille la\u0308bimist on need valmis taaskasutuseks. Praegu seisab Panditopsil ladudes u\u0308le 325 000 korduvkasutatava toiduno\u0303u, millega saaks a\u0308ra teenindada terve laulupeo."}, {"text_idx": "#000014", "text": "Pandipakendi laos on valmis sadu tuhandeid no\u0303usid, millega saab asendada u\u0308ritustel kasutatavaid u\u0308hekordseid no\u0303usid, seletas kommunikatsioonijuht Kerttu-Liina Urke. Autor/allikas: \"Osoon\""}, {"text_idx": "#000015", "text": "Pandipakendi kommunikatsioonijuhi Kerttu-Liina Urke so\u0303nul oleks Eestis juba olemas vo\u0303imekus, et katta pea ko\u0303igi avalike u\u0308rituste u\u0308hekordsete no\u0303ude kasutamise mahud ja asendada need taaskasutatavatega. Alates 2019. aastast ei ole Pandipakendil tekkinud olukorda, kus mo\u0303ni u\u0308ritus oleks teenindamiseks liiga suur polnud."}, {"text_idx": "#000016", "text": "\"Aga kahtlemata, kui u\u0308hel pa\u0308eval tuleks otsus, et Eesti la\u0308hebki nu\u0308u\u0308d na\u0308iteks u\u0308le 100-protsendiselt korduskasutusno\u0303udele ja -topsidele, siis peaksime kindlasti oma laovarusid ta\u0308iendama,\" u\u0308tles Urke."}, {"text_idx": "#000017", "text": "Samas to\u0303i ta va\u0308lja, et nii nemad kui ka teised pakendite ringmajanduse ettevo\u0303tted ootavad riigi poolt selget suuna na\u0308itamist."}, {"text_idx": "#000018", "text": "\"U\u0308hekordse plasti direktiivi on aastaid u\u0308ritatud Eesti seadusandlusesse u\u0308le kanda ja see pole mingil po\u0303hjusel o\u0303nnestunud. Kuna me oleme selle teenuse loonud ja ka u\u0308rituste korraldajad on mo\u0303ista andnud, et neil on selle vastu huvi olemas, oleks o\u0303iglane, et teatud suurusest alates oleks u\u0308ritustel korduskasutuslahenduste kasutamine kohustuslik,\" u\u0308tles Urke."}, {"text_idx": "#000020", "text": "Sama meelt oli ka so\u0308o\u0308gikohtadele kaasa mu\u0308u\u0308dava toidu jaoks lahendust pakkuva Ringkarbi asutaja Katariina Papp. Nagu Panditopsil on ka Ringkarbi puhul tegemist po\u0303himo\u0303tteliselt pandisu\u0308steemiga, kus pandi hind on ku\u0308mme eurot just selleks, et kliendid pakendid ka tagasi tooksid. Kuna karbi tagastamisel saab klient ka raha tagasi, ei la\u0308he selle kasutamine talle midagi eraldi maksma. Arvestades, et hetkel kasutab keskmine Tallinna restoran hinnanguliselt umbes 1000 u\u0308hekordset toidukarpi na\u0308dalas, oleks sellise su\u0308steemi juurutamine sa\u0308a\u0308stvama tarbimise juurutamisel oluline edusamm."}, {"text_idx": "#000021", "text": "Selleks on Ringkarp tulnud turule tugevast plastist no\u0303udega, mida saab tootja andmetel va\u0308hemalt 200 korda korduvkasutada. S\u030cveitsis, kus kausse valmistatakse, on need aga juba u\u0308le viie aasta ringluses olnud."}, {"text_idx": "#000022", "text": "Ringkarbi toidukausid, mida saab restoranidest toidu kaasa ostmiseks kasutada. Autor/allikas: \"Osoon\""}, {"text_idx": "#000023", "text": "\"See karp on va\u0308ga kvaliteetne ja va\u0308a\u0308rtuslik ja see tekitab tarbimise harjumuse muutuse kiiremini, kuna see karp ei unune koju vo\u0303i sa ei viska seda pru\u0308gikasti, kuna oled selle eest pa\u0308riselt ku\u0308mme eurot maksnud. Kui karbi u\u0308ksko\u0303ik millisesse meie vo\u0303rgustikuga liitunud toidukohta tagasi tood, siis sa saad tagasi kas kogu raha vo\u0303i uue karbi koos uue toiduga vastu. Sisuliselt on kliendi jaoks selle teenuse tarbimine tasuta,\" u\u0308tles Papp."}, {"text_idx": "#000024", "text": "U\u0308ks koht, kus Ringkarbi pakendid juba kasutust leiavad, on Hiiu pubi Tallinnas. \"Osoon\" ku\u0308lastas Hiiu pubi u\u0308he to\u0308o\u0308pa\u0308eva lo\u0303unal, kui sealt ka\u0308is la\u0308bi hulgaliselt lo\u0303unaso\u0308o\u0308ki kaasa ostvaid to\u0308o\u0308inimesi. Pubi juhataja Veiko Villau so\u0303nul to\u0308o\u0308tab su\u0308steem va\u0308ga ha\u0308sti ja ringkarpide pesu ei ole neile erilist muutust ta\u0308hendanud."}, {"text_idx": "#000025", "text": "\"Meil ka\u0308ib ha\u0308sti palju pu\u0308sikliente, kes on meile ka ra\u0308a\u0308kinud tohutust pakendimajandusest \u2013 et kuhu ma kodus ko\u0303ik need paberkarbid panen? Ku\u0308tan ahju vo\u0303i panen pru\u0308gikasti, aga see on ju tohutu kulu ja eks iga u\u0308he korra karp maksab ka ikka midagi, iga kord ja\u0308lle 50 vo\u0303i 30 senti. Nii tekib ju tohutu kogus pru\u0308gi,\" kirjeldas Villau, miks Hiiu Pubis ringmajanduse lahenduste poole vaatama hakati."}, {"text_idx": "#000026", "text": "Siiski on \"Osooniga\" ra\u0308a\u0308kinud pakendiringluse ettevo\u0303tted ko\u0303ik u\u0308hel no\u0303ul, et probleemi tegelikuks lahendamiseks on siiski vaja riigipoolset juhtrolli."}, {"text_idx": "#000027", "text": "Lahendus ei oleks ka biolagunev plast, kuna u\u0308helt poolt vajavad need lagunemiseks a\u0308a\u0308rmiselt spetsiifilisi tingimusi. Teiselt poolt aga ta\u0308hendab iga a\u0308ravisatava pakendi tootmine ikka uut ja uut loodusressursi ammendamist ega ole seeto\u0303ttu ka ja\u0308tkusuutlik."}, {"text_idx": "#000028", "text": "Kuigi Eestil lasuvate kohustuste ja\u0308rgi tuleb saavutada 2026. aastaks vo\u0303rreldes 2022. aastaga u\u0308hekordselt kasutatavate plasttoodete tarbimise mo\u0303o\u0303detav kvantitatiivne va\u0308henemine liikmesriigis ning hoolimata sellest, et ka lahendusi pakkuvad ettevo\u0303tted seda ootavad, on riik aga vajalike otsuste langetamisel to\u0303rges olnud."}, {"text_idx": "#000029", "text": "Keskkonnaministeeriumi ringmajanduse ala asekantsler Kaupo Heinma so\u0303nul on riigil olnud keeruline direktiivi jo\u0303ustamisega edasi minna, kuna ja\u0308tkuvalt otsitakse Eestile ko\u0303ige paremaid lahenduis."}, {"text_idx": "#000030", "text": "\"Kas see oleks siis nii, et inimene saaks oma karbiga minna? On see nii, et pakendeid ei tohi tasuta jagada vo\u0303i oleks taastuvatel pakenditel soodustusi? Vo\u0303ib-olla leiame veel parima lahenduse, millega ei pea keeldusid kaasnema,\" u\u0308tles Heinma. \"Kui ka\u0308ime praegu poes, siis paistab, et ostetud uue kilekotiga va\u0308ljujad on teistega vo\u0303rreldes va\u0308hemuses. Ehk leiame lahenduse, mis sobib ja mida saaks seadusega ta\u0308iendada?\""}, {"text_idx": "#000032", "text": "Ta lisas, et otsused peavad igal juhul olema inimso\u0303bralikud. Samas ro\u0303hutas ta, et esimeses ja\u0308rjekorras on tegemist tootjate ja mu\u0308u\u0308jate kohustusega."}, {"text_idx": "#000033", "text": "\"See ei saa olla u\u0308ksinda inimeste lahendada. Inimesed vo\u0303ivad ju omalt poolt ko\u0303ik a\u0308ra teha, aga kui tal ei ole reaalset vo\u0303imalust oma karbiga toidupoes vo\u0303i so\u0308o\u0308mas ka\u0308ia, siis ja\u0308a\u0308vad tema ka\u0308ed lu\u0308hikeseks. Riik ei tule siin majandust reguleerima. Regulatsioone saab ku\u0308ll alati seada, aga ma usun, et vabatahtlik u\u0308leminek oleks palju mo\u0303istlikum. Nii et mina arvan, et pall on tootjate ja mu\u0308u\u0308jate ka\u0308es,\" u\u0308tles Heinma."}, {"text_idx": "#000034", "text": "Keskkonnasa\u0308a\u0308stuks tuleb korduvkasutatavatest no\u0303udest su\u0308u\u0308a ku\u0308mneid kordi"}, {"text_idx": "#000037", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000040", "text": "Farmakoloog: multivitamiinid vo\u0303ib apteegis rahuga riiulile ja\u0308tta"}, {"text_idx": "#000046", "text": "Lugeja ku\u0308sib: kas kassi nimes peab olema s-ta\u0308ht, et ta kutsele reageeriks?"}, {"text_idx": "#000047", "text": "Teadlane: vareslaste elu on linnas liiga mugavaks muutunud"}, {"text_idx": "#000048", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000050", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000052", "text": "Miks on o\u0303ppimine raske vaatamata inimeste rumalalt suurele mo\u0303istusele?"}, {"text_idx": "#000053", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]